Magnae horae Annae Britonum ducissae
Magnae horae Annae Britonum ducissae seu Francogallice Les Grandes Heures d'Anne de Bretagne sunt liber horarum iussu reginae Annae, ducissae Britanniae, a pictore Ioanne Bourdichon anno 1503 inceptus, 1508 confectus. Imagines partim Christianas sed magna parte botanicas continet, quibus plantae 337 curiose finguntur. Liber manu scriptus hodie apud Bibliothecam Nationalem Francicam servatur sub siglo Latin 9474.